钦定古今图书集成/理学汇编/学行典/第202卷 > 高朗
## 钦定古今图书集成/理学汇编/学行典/第202卷 > 高朗

按《绍兴府志》：“高朗，会稽庠生。父岱，崇祯庚午举人。父
以甲申之变，绝食将死，朗前而拜曰：‘父素教儿忠孝，
国不可无臣，家亦不可无子’。遂奔向偁江。兄澄出而
追之，且曰：‘予长子当随父死，汝次子当养母生’。朗厉
声曰：‘死而随父易，贫而养母难，吾必为其易’。”言毕，跃
入波涛死。